
Comisia pentru drepturile omului, culte 

şi problemele minorităţilor naţionale



Domnului deputat




Traian Decebal Remeş,



Preşedintele Comisiei pentru buget, finanţe şi bănci

AVIZ

asupra   proiectului   de  Lege   privind  aprobarea  Ordonanţei  de  urgenţă nr. 85/1997 privind  impunerea veniturilor realizate de persoanele fizice



Biroul   permanent  al  Camerei Deputaţilor a trimis, cu adresa nr. 407 din 22 ianuarie 1998, Comisiei pentru drepturile omului, culte şi problemele minorităţilor naţionale, proiectul de Lege privind aprobarea Ordonanţei de urgenţă nr. 85/1997 privind  impunerea veniturilor realizate de persoanele fizice.



În şedinţa din 10 februarie 1998, comisia a analizat proiectul de lege şi a hotărât, cu majoritate de voturi, să-l avizeze favorabil, cu următoarele amendamente:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	   "Art.2(1) - Se impozitează în condiţiile prezentei ordonanţe de urgenţă:

   g) veniturile realizate din activităţi agricole, precum şi din organizarea activităţii în asociaţiile agricole fără personalitate juridică, cu excepţia celor prevăzute la art.3 lit.m).
	   Dl. deputat Marţian Dan a propus eliminarea textului de la art.2(1), lit.g), amendament însuţit de comisie cu majoritate de voturi.
	    Impozitarea propusă în textul de la lit.g) contravine dispoziţiilor art.1 lit.a) din Ordonanţă, precum şi angajamentului luat de Guvern la învestirea sa de a anula impozitul agricol până în anul 2000 şi dispoziţiilor Ordonanţei de urgenţă a Guvernului nr.44/1997 privind suspendarea impozitului pe venitul agricol, aprobată prin Legea nr.158/1997.



	2.
	   "Art.2(1) - Se impozitează în condiţiile prezentei ordonanţe de urgenţă:

   j) dobânzile realizate cu excepţia prevăzută în prezenta ordonanţă de urgenţă".
	   Dl. deputat Liviu Mera a propus eliminarea textului de la art.2(1) lit.j), amendament însuşit de comisie cu majoritate de voturi.
	   S-a avut în vedere eliminarea unor prevederi care ar putea conduce la tratamente discriminatorii a unor categorii de deponenţi.

	3.
	   "Art.3  - Nu se supun impozitului reglementat prin prezenta ordonanţă de urgenţă:

   a) dobânzile aferente titlurilor de stat, precum şi cele aferente depunerilor la vedere în conturile din bănci".
	   Dl. deputat Liviu Mera a propus eliminarea sintagmei "la vedere" din cuprinsul textului de la art.3 lit.a), propunere însuşită de comisie cu majoritate de voturi.
	   S-a avut în vedere instituirea unui tratament egal tuturor deponenţilor şi stimularea spiritului de economisire în rândurile populaţiei.

	4.
	   "Art.3 - Nu se supun impozitului reglementat prin prezenta ordonanţă de urgenţă:

   h) premiile de orice fel, în bani sau în natură, acordate de Regia Autonomă "Loteria Naţională" la sistemele sale de joc".


	   Dl. deputat Petre Ţurlea a propus introducerea , în partea finală a textului de la lit.h), a următoarei completări: "precum şi premiile obţinute din activităţi ştiinţifice, artistice şi sportive".
	   Completarea s-a făcut în vederea stimulării activităţii ştiinţifice, artistice şi sportive pentru obţinerea unor rezultate performante.

	5.
	   "Art.3 - Nu se supun impozitului reglementat prin prezenta ordonanţă de urgenţă:

   lit.i) - veniturile realizate de veteranii de război, văduvele de război, văduvele nerecăsătorite ale veteranilor de război şi soţiile veteranilor de război  din practicarea pe cont propriu şi în mod singular a unei meserii sau profesii, inclusiv din închirierea  unei singure locuinţe, cu excepţia veniturilor obţinute exclusiv din activitatea de comerţ". 
	   Dl. deputat Tănase Tăvală a propus completarea textului de la art.3 lit.i) cu următoarea prevedere: "Acelaşi tratament se aplică şi veniturilor similare obţinute de persoanele beneficiare de drepturile acordate prin 

Decretul-lege nr.118/1990, republicat, art.1 alin.(1) şi (2), cât şi de persoanele prevăzute în Legea nr.42/1990, republicată, art.2 alin.(1) şi (2) şi art.8 alin.(1).
	   Completarea se impune pentru acordarea aceloraşi facilităţi persoanelor beneficiare ale unor legi reparatorii adoptate după 1989 şi care, în general, au venituri reduse.

	6.
	   "Art.18 (1) - Venitul anual impozabil se determină prin scăderea din venitul brut  realizat a unei cote forfetare de cheltuieli, după cum urmează: 

   a) 50% în cazul operelor de artă plastică, de arhitectură şi fotografie;

   b) 40% în cazul operelor muzicale, indiferent de gen;

   c) 30% în cazul operelor ştiinţifice, precum şi al operelor şi prestaţiilor artistice, indiferent de gen, cu excepţia operelor prevăzute la lit.a) şi b);

   d) 20% în cazul operelor literare, indiferent de gen;

  e) 15% în cazul veniturilor din drepturi conexe dreptului de autor".
	   Dl. deputat Petre Ţurlea şi dl. deputat Liviu Mera  au propus egalizarea la 40% a cotei forfetare ce urmează să fie dedusă din venitul brut realizat în cazul tuturor operelor menţionate la art.18 alin.(1) lit.a), b), c) şi d).               Amendamentul a fost însuşit de comisie cu majoritate de voturi.

   Ca atare, textul art.18(1) va avea următorul cuprins: 

   "Venitul anual impozabil se determină prin scăderea din venitul brut realizat a unei cote forfetare de cheltuieli, după cum urmează:

   a) 40% în cazul operelor de artă plastică, de arhitectură şi fotografie;  operelor ştiinţifice; operelor muzicale, indiferent de gen; operelor şi prestaţiilor artistice, indiferent de gen; 

Textul de la lit.c) devine litera b).
	   S-a avut în vedere că orice diferenţiere între categoriile de opere enumerate nu poate avea la bază criterii suficient de obiective şi precise, iar realizarea lor implică, în toate cazurile, atât muncă şi talent, cât şi cheltuieli materiale.




Domnul deputat Şerban Rădulescu-Zoner a propus reformularea art.18 (1), după cum urmează: "Art.18 )1) - Venitul anual impozabil se determină prin scăderea din venitul brut realizat a unei cote forfetare de cheltuieli, după cum urmează:



a) 40% în cazul operelor de artă plastică, de arhitectură şi fotografie, al celor ştiinţifice şi muzicale;



b) 25% în cazul operelor şi prestaţiilor artistice, indiferent de gen cu excepţia operelor prevăzute la lit.a), precum şi al celor literare, indiferent de gen;



c) 15% în cazul veniturilor din drepturi conexe drepturilor de autor".



Amendamentul nu a fost aprobat de comisie.

PREŞEDINTE,  

Marţian Dan 

